
	בחוק זה –

	
	
	"עבירת תעבורה", "רישיון נהיגה" – כהגדרתם בפקודת התעבורה;

	
	
	"השר" – שר התחבורה והבטיחות בדרכים.

	(א)	המדינה, באמצעות גופים נותני אשראי שיקבע השר בתקנות, תעניק למי שלומד נהיגה הלוואה בסכום השווה לעלותם של כמות שיעורי הנהיגה הנדרשים ולאגרות בשל לימודי נהיגה ובחינות נהיגה לפי פקודת התעבורה,[footnoteRef:2] שעל מקבל ההלוואה להשיב למדינה אלא אם כן עמד בתנאים כאמור בסעיף 3(א) (בחוק זה – הלוואה מותנית).  [2:  דיני מדינת ישראל, חוברת 7, בעמ' 173.] 


	
	
	(ב)	מי שמתקיימים בו כל אלה זכאי להלוואה מותנית:

	
	
	
	(1)	הוא אזרח ישראלי;

	
	
	
	(2)	גילו פחות מ-26 שנים;

	
	
	
	(3)	הוא עבר בהצלחה מבחן עיוני בנהיגה לפי פקודת התעבורה.

	השבת הלוואה מותנית
	3.
	(א)	מי שקיבל הלוואה מותנית לא יידרש להשיבה למדינה אם עמד בתנאים הבאים:

	
	
	
	(1)	הוא עמד בהצלחה במבחן מעשי בנהיגה לפי פקודת התעבורה וקיבל רישיון נהיגה;

	
	
	
	(2)	הוא לא ביצע עבירת תעבורה מסכנת חיים שיקבע השר בתקנות, בחמש השנים הראשונות מיום שניתן לו רישיון נהיגה.

	
	
	(ב)	מי שקיבל הלוואה מותנית והורשע בעבירה מסכנת חיים כאמור בסעיף קטן (א)(2) בחמש השנים הראשונות מיום שניתן לו רישיון נהיגה, ישיב את ההלוואה המותנית למדינה, באופן מדורג שיקבע השר לפי חומרת העבירה וותק רישיון הנהיגה.

	ביצוע ותקנות
	4.
	השר ממונה על ביצועו של חוק זה.


דברי הסבר
צעירים בישראל משלמים לפחות 5,000 שקלים חדשים עד 6,000 שקלים חדשים על שיעורי נהיגה, אגרת מבחן פנימי, תיאוריה ומבחן מעשי, וזאת מלבד עלות מבחנים נוספים לנכשלים בפעם הראשונה.
מאז הקמת מדינת ישראל נהרגו יותר משלושים אלף בני אדם בתאונות דרכים. שיעור הנהגים הצעירים בישראל גבוה יחסית, ונהגים אלו בסיכון גבוה יותר להיות מעורבים בתאונות דרכים. במדינות ה-OECD, נהגים צעירים מעורבים בתאונות דרכים בשיעור הגבוה פי שלושה משיעורם בקרב הנהגים.
מוצע לקבוע כי המדינה תעניק הלוואה מותנית למימון לימודי רישיון נהיגה בסכום השווה לעלות שיעורי הנהיגה המחויבים בחוק לכל צעיר עד גיל 26. הלוואה זו תהפוך למענק ובלבד שהצעיר יעמוד בתנאים הקבועים בחוק ובעיקרם נהיגה כחוק וגיליון נקי מעבירות תנועה מסכנות חיים בחמש השנים הראשונות מקבלת רישיון נהיגה.
תאונות הדרכים גורמות לנזק כלכלי של כ-2 מיליארד שקלים חדשים בשנה, מלבד הפגיעה בנפש והנזקים הבריאותיים והנפשיים לנפגעים ולבני משפחותיהם. על פי נתונים שפורסמו, נהגים עד גיל 24 אחראים לכרבע מהתאונות. כנגד זה, עלות התכנית, לכ-100,000 נהגים חדשים שיבקשו את ההלוואה המותנית בממוצע מדי שנה, כחצי מיליארד שקלים חדשים בשנה לפני ההחזרים שיקבלו לאוצר המדינה מנהגים עבריינים. 

